หุ้นเช้า 1 มี.ค. ปิดบวก 2.05 จุด
ดัชนีภาคเช้าปิดที่ 989.96 จุด เพิ่มขึ้น 2.05 จุด หรือ 0.21&nbsp; % แตะระดับสูงสุด 994.30 จุด และต่ำสุด&nbsp; 989.12 จุด มูลค่าการซื้อขาย 12,341 ล้านบาท
1 มี.ค. 2554

ดัชนีภาคเช้าปิดที่ 989.96 จุด เพิ่มขึ้น 2.05 จุด หรือ 0.21  % แตะระดับสูงสุด 994.30 จุด และต่ำสุด  989.12 จุด มูลค่าการซื้อขาย 12,341 ล้านบาท
ตลอดภาคเช้าดัชนีหุ้นไทยเคลื่อนไหวผันผวนในกรอบแคบที่ 989-994 จุด แต่ก็สามารถยืนในแดนบวกตามตลาดหุ้นภูมิภาคบ้าน จากกรณีที่ดัชนีดาวน์โจนส์ปิดบวกได้ถึง 96 จุด  หลังจากสหรัฐเปิดเผยข้อมูลเศรษฐกิจที่แข็งแกร่ง รวมถึงตัวเลขการใช้จ่ายผู้บริโภคออกมาดี และยังมีผลบวกจากความเห็นของเจ้าหน้าที่ธนาคารกลางสหรัฐ (เฟด) ว่า พวกเขาพร้อมที่จะสนับสนุนเศรษฐกิจหากจำเป็นและได้ช่วยคลายความวิตกเกี่ยวกับการสิ้นสุดโครงการซื้อพันธบัตรวงเงิน 6 แสนล้านเหรียญสหรัฐในปีนี้   แต่ความไม่แน่นอนเกี่ยวกับราคาน้ำมันอาจสกัดกั้นนักลงทุนจากการดันตลาดปรับตัวขึ้นต่อไป
บทวิเคราะห์ บล.กิมเอ็ง (ประเทศไทย) ระบุว่า  ดัชนีก็จะเคลื่อนไหวในกรอบแคบเช่นเดิม ระหว่าง 980-995 จุด เนื่องจากเห็นมูลค่าการซื้อขายที่เบาบาง หลังเห็นนักลงทุนต่างชาติลดพอร์ตการลงทุนหุ้นไทยมา 2 วันทำการ 
อย่างไรก็ดี ควรจับตาราคาน้ำมันดิบที่เริ่มทรงตัวและปรับฐานลง แม้ว่ากรณีลิเบียจะยังไม่ได้ข้อยุติก็ตาม แต่แรงกดดันต่อเงินเฟ้อ และเศรษฐกิจโลกผ่อนคลายลง แน่นอนว่ากลุ่มพลังงานวันนี้น่าจะยังเป็นเป้าหมายของการลดน้ำหนักต่อเนื่อง แต่กลุ่มที่เกี่ยวข้องกับการบริโภคและการลงทุนภายในประเทศจะยังขยับขึ้นเช่นกัน โดยเฉพาะอย่างยิ่งกลุ่มธนาคาร และกลุ่มอสังหาริมทรัพย์
ทั้งนี้ ปัจจัยที่ควรติดตามในวันนี้ คือ การประกาศตัวเลขเงินเฟ้อประจำเดือน ก.พ. ของไทย โดยตลาดส่วนใหญ่คาดการณ์ไว้ที่ 3 %  และดัชนีราคาผู้ผลิตเดือน ก.พ. เนื่องจากจะเป็นปัจจัยสำคัญที่ทำให้คณะกรรมการนโยบายการเงิน (กนง.) นำไปใช้พิจารณาทิศทางเรื่องอัตราดอกเบี้ยในวันที่ 9 มี.ค. ที่จะถึงนี้ 
กลยุทธ์การลงทุนวันนี้ แนะนำถือพอร์ตส่วนที่เหลือ และทยอยขายทำกำไรเมื่อดัชนีปรับขึ้น 
หลักทรัพย์ที่มีมูลค่าทรัพย์การซื้อขายสูงสุด 5 อันดับได้แก่ 
TMB         มูลค่าทรัพย์การซื้อขาย 1,613 ล้านบาท ปิดที่ 2.36 บาท เพิ่มขึ้น  0.08 บาท (+3.5%)
BANPU    มูลค่าทรัพย์การซื้อขาย 856, ล้านบาท ปิดที่ 726.00 บาท ราคาไม่เปลี่ยนแปลง 
CPF         มูลค่าทรัพย์การซื้อขาย 742 ล้านบาท ปิดที่ 23.30 บาท ลดลง 0.50 บาท (-2.10%) 
KBANK    มูลค่าทรัพย์การซื้อขาย 663 ล้านบาท ปิดที่ 118.50 บาท เพิ่มขึ้น  1.00 บาท (+0.85%) 
PTT          มูลค่าทรัพย์การซื้อขาย 578 ล้านบาท ปิดที่ 337 บาท ราคาไม่เปลี่ยนแปลง